En 1923 fue acusato d'a muerte d'o cardenal Juan Soldevila (asesinato en Zaragoza o 4 de chunio) y engarcholato nuevament en a garchola d'a carrera Predicadores. Eslampó y s'exilió ta Francia, chunto con Durruti y García Oliver. D'aquí marchó enta America con Durruti, partecipando en quantas accions con anarquistas archentins. Dimpués tornoron en Francia, a on i fuoron aturatos y acusatos en chunio de 1926 d'atentar contra o rei d'Espanya, Alifonso XIII mientres una vesita en París. No trobando pruebas d'ixa acusación, fuoron forachitatos d'o país.